സീസണിലെ ആദ്യ സൈനിങ്ങിനൊരുങ്ങി ഈസ്റ്റ് ബംഗാള് വരുന്നത് പ്രതിരോധതാരം..?? ഇന്ത്യന് സൂപ്പര് ലീഗ് ക്ലബ് ഈസ്റ്റ് ബംഗാള് വരുന്ന സീസണിന് മുന്നോടിയായി ആദ്യ സൈനിങ് പ്രഖ്യാപിക്കാനൊരുങ്ങുന്നതായി സൂചന. പ്രതിരോധതാരം ഹിരാ മോണ്ഡലാണ് ഈസ്റ്റ് ബംഗാള് ജേഴ്സിയണിയാന് തയ്യാറെടുക്കുന്നത്. ജേര്ണലിസ്റ്റ് സോഹന് പോഡറാണ് ഇക്കാര്യം ട്വീറ്റ് ചെയ്തത്. ഈസ്റ്റ് ബംഗാള് അധികൃതരും നിക്ഷേപകരായ ശ്രീ സിമെന്റ്സും തമ്മിലുള്ള പ്രശ്നങ്ങളെത്തുടര്ന്ന് ഈസ്റ്റ് ബംഗാളിന്റെ ഐ.എസ്.എല് ഭാവി അനിശ്ചിതത്വത്തിലായിരുന്നു. എന്നാല് ബംഗാള് മുഖ്യമന്ത്രി മമതാ ബാനര്ജിയുടെ ഇടപെടലിനൊടുവില് ക്ലബ് ഐ.എസ്.എസ് കളിക്കുമെന്നാണ് ഏറ്റവും പുതിയ റിപ്പോര്ട്ടുകള്. ഇതിനുപിന്നാലെയാണ് ഈസ്റ്റ് ബംഗാള് സൈനിങ്ങുകള് തുടങ്ങുന്നത്. ട്രാന്സ്ഫര് ജാലകത്തിന്റെ സമയപരിധി അവസാനിക്കാന് അധികസമയമില്ലാത്തതിനാല് ഈസ്റ്റ് ബംഗാള് ഇന്ന് മുതല് സൈനിങ്ങുകള് തുടങ്ങുമെന്നാണ് ജേര്ണലിസ്റ്റ് മാര്ക്കസ് മെര്ഹുലാവോ അറിയിച്ചത്. ഇതിനിടെയാണ് ലെഫ്റ്റ് ബാക്ക് ഹീര ടീമിലെത്തുമെന്ന റിപ്പോര്ട്ടുകള്. 24കാരനായ ഹീര ബംഗാള് സ്വദേശിയാണ്. ഈസ്റ്റ് ബംഗാളിന്റെ യൂത്ത് ടീം താരമയിരുന്നു ഹീര. എന്നാല് സീനിയര് ടീമില് കളിക്കാന് താരത്തിന് സാധിച്ചിട്ടില്ല. ഇതുവരെ കൊല്ക്കത്ത ക്ലബുകള്ക്ക് വേണ്ടി മാത്രം കളിച്ച ഹീര കഴിഞ്ഞ സീസണില് ഐലീഗ് മൊഹമ്മദന്റെ ജേഴ്സിയാണണിഞ്ഞത്.